# Az Európai Unió C 331A/2019

| | ISSN 1977-0979 |
| --- | --- |
| Az Európai Unió
  Hivatalos Lapja | C 331A |
| | |
| Magyar nyelvű kiadás | Tájékoztatások és közlemények | 62. évfolyam2019. október 2. |

ISSN 1977-0979

Az Európai Unió

Hivatalos Lapja

C 331A

Magyar nyelvű kiadás

Tájékoztatások és közlemények

62. évfolyam2019. október 2.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2019/C 331 A/01 | Mobilitáspolitikai és Közlekedési Főigazgatóság (DG MOVE) — Pályázati felhívás főtanácsadói állás betöltésére (AD 14-es besorolás) (a személyzeti szabályzat 29. cikkének (2) bekezdése alapján) — COM/2019/10390 | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2019/C 331 A/01

Mobilitáspolitikai és Közlekedési Főigazgatóság (DG MOVE) — Pályázati felhívás főtanácsadói állás betöltésére (AD 14-es besorolás) (a személyzeti szabályzat 29. cikkének (2) bekezdése alapján) — COM/2019/10390

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 2.10.2019 | HU | Az Európai Unió Hivatalos Lapja | CA 331/1 |
| --- | --- | --- | --- |

2.10.2019

HU

Az Európai Unió Hivatalos Lapja

CA 331/1

---

Mobilitáspolitikai és Közlekedési Főigazgatóság (DG MOVE)

Pályázati felhívás főtanácsadói állás betöltésére (AD 14-es besorolás)

(a személyzeti szabályzat 29. cikkének (2) bekezdése alapján)

COM/2019/10390

(2019/C 331 A/01)

Magunkról

A biztosi testület – a jelenlegi felállás szerint elsősorban Jyrki Katainen és Maroš Šefčovič alelnökök, valamint Violeta Bulc európai biztos – politikai iránymutatása mellett a Mobilitáspolitikai és Közlekedési Főigazgatóság (DG MOVE) felel az Európai Unió közlekedéspolitikájának kidolgozásáért. Feladata, hogy lehetővé tegye és előmozdítsa a hatékony, biztonságos, védett és környezetbarát, a polgárok és a vállalkozások igényeit kiszolgáló személy- és áruszállítási mobilitást.

A Mobilitáspolitikai és Közlekedési Főigazgatóság stratégiai szakpolitikákat dolgoz ki a közlekedési ágazat számára; nyomon követi a meglévő uniós jogszabályok végrehajtását és új jogszabályokra tesz javaslatokat; ösztönzi a bevált gyakorlatok cseréjét. Munkáját pénzügyi támogatási programok kísérik, különösen a „Horizont 2020” keretprogramon belüli kutatási és innovációs projektek, valamint az Európai Hálózatfinanszírozási Eszköz keretében a közlekedési infrastruktúrába történő beruházások társfinanszírozása terén. A Főigazgatóság nemzetközi szinten támogatja a politikákat, és tájékoztatást nyújt a nyilvánosság és az érdekelt felek számára.

A Mobilitáspolitikai és Közlekedési Főigazgatóság munkáját segíti az általa felügyelt több európai ügynökség és két közös vállalkozás szakértői által végzett munka is. Ezek az ügynökségek és közös vállalkozások a következők: az Európai Repülésbiztonsági Ügynökség (EASA), az Európai Tengerészeti Biztonsági Ügynökség (EMSA), az Európai Vasúti Ügynökség (ERA), az Innovációs és Hálózati Projektek Végrehajtó Ügynökség (INEA), valamint a SESAR („Egységes európai égbolt” légiforgalmi szolgáltatási kutatás) közös vállalkozás és a Shift2Rail közös vállalkozás. A Mobilitáspolitikai és Közlekedési Főigazgatóság erős partnerséget épített ki az EUROCONTROL-lal, és képviselteti magát az Üzemanyagcella- és Hidrogéntechnológiai Közös Vállalkozás igazgatótanácsában is.

Ajánlatunk

A főtanácsadó fő feladatai a következők lesznek:

| — | a főigazgató támogatása a közlekedés és a mobilitás digitalizálására vonatkozó stratégiai tanácsadás és iránymutatás révén, szoros együttműködésben a Tartalmak, Technológiák és Kommunikációs Hálózatok Főigazgatóságával (DG CNECT), a Kutatási és Innovációs Főigazgatósággal (DG RTD), a Belső Piaci, Ipar-, Vállalkozás- és Kkv-politikai Főigazgatósággal (DG GROW) és a Közös Kutatóközponttal (JRC), |
| --- | --- |

—

a főigazgató támogatása a közlekedés és a mobilitás digitalizálására vonatkozó stratégiai tanácsadás és iránymutatás révén, szoros együttműködésben a Tartalmak, Technológiák és Kommunikációs Hálózatok Főigazgatóságával (DG CNECT), a Kutatási és Innovációs Főigazgatósággal (DG RTD), a Belső Piaci, Ipar-, Vállalkozás- és Kkv-politikai Főigazgatósággal (DG GROW) és a Közös Kutatóközponttal (JRC),

| — | hozzájárulás az intelligens, biztonságos, fenntartható és forgalmi torlódásoktól mentes, a polgárok és a vállalkozások érdekeit szem előtt tartó mobilitást célzó bizottsági digitális és alacsony kibocsátásra irányuló szakpolitika kidolgozásához, |
| --- | --- |

—

hozzájárulás az intelligens, biztonságos, fenntartható és forgalmi torlódásoktól mentes, a polgárok és a vállalkozások érdekeit szem előtt tartó mobilitást célzó bizottsági digitális és alacsony kibocsátásra irányuló szakpolitika kidolgozásához,

| — | szorosan együttműködik a főigazgató-helyettessel és a kapcsolódó kérdésekben a szakpolitikáért felelős igazgatósággal, különösen a „B” Igazgatósággal, miközben közvetlenül kapcsolódik a főigazgatóhoz. |
| --- | --- |

—

szorosan együttműködik a főigazgató-helyettessel és a kapcsolódó kérdésekben a szakpolitikáért felelős igazgatósággal, különösen a „B” Igazgatósággal, miközben közvetlenül kapcsolódik a főigazgatóhoz.

Elvárásaink (kiválasztási szempontok)

Az ideális jelölt olyan kiemelkedő képességű és dinamikus szakember, aki megfelel a következő kiválasztási kritériumoknak:

| a) | Szakirányú ismeretek és tapasztalat, különösen:






  — | a bizottsági szakpolitikák kidolgozása működésének alapos ismerete, |
| --- | --- | --- |

a)

Szakirányú ismeretek és tapasztalat, különösen:

—

a bizottsági szakpolitikák kidolgozása működésének alapos ismerete,

| — | digitális kérdésekben szerzett tapasztalat, különösen az adatok (adatvédelem, nagy adathalmazok, mesterséges intelligencia, felhő, kiberbiztonság stb.) aktuális kérdése tekintetében, |
| --- | --- |

—

digitális kérdésekben szerzett tapasztalat, különösen az adatok (adatvédelem, nagy adathalmazok, mesterséges intelligencia, felhő, kiberbiztonság stb.) aktuális kérdése tekintetében,

| — | a Mobilitáspolitikai és Közlekedési Főigazgatóság és különösen a főtanácsadó feladatkörébe tartozó szakpolitikák alapos ismerete. |
| --- | --- |

—

a Mobilitáspolitikai és Közlekedési Főigazgatóság és különösen a főtanácsadó feladatkörébe tartozó szakpolitikák alapos ismerete.

| b) | Vezetői/tanácsadói tapasztalat és képesség, különösen:






  — | tanácsadói tapasztalat és bizonyított képesség a célkitűzések meghatározására, a feladatok rangsorolására és hatékony végrehajtásuk biztosítására, |
| --- | --- | --- |

b)

Vezetői/tanácsadói tapasztalat és képesség, különösen:

—

tanácsadói tapasztalat és bizonyított képesség a célkitűzések meghatározására, a feladatok rangsorolására és hatékony végrehajtásuk biztosítására,

| — | kiváló képesség a prioritások meghatározására és szem előtt tartására, a nyomon követés biztosítására, a fejlődés felmérésére és a végrehajtás figyelemmel kísérésére. |
| --- | --- |

—

kiváló képesség a prioritások meghatározására és szem előtt tartására, a nyomon követés biztosítására, a fejlődés felmérésére és a végrehajtás figyelemmel kísérésére.

| c) | Kommunikációs/tárgyalási és egyéb készségek, különösen:






  — | kiváló interperszonális, döntéshozatali és magas szintű tárgyalások folytatására irányuló készség, megbízható politikai ítélőképesség, valamint képesség arra, hogy hatásos és hatékony kommunikációt folytasson a Bizottságon belüli és kívüli érdekelt felekkel, valamint megbízható munkakapcsolatokat építsen ki az érdekelt felekkel, |
| --- | --- | --- |

c)

Kommunikációs/tárgyalási és egyéb készségek, különösen:

—

kiváló interperszonális, döntéshozatali és magas szintű tárgyalások folytatására irányuló készség, megbízható politikai ítélőképesség, valamint képesség arra, hogy hatásos és hatékony kommunikációt folytasson a Bizottságon belüli és kívüli érdekelt felekkel, valamint megbízható munkakapcsolatokat építsen ki az érdekelt felekkel,

| — | bizonyított képesség a tagállamok, a nemzeti és regionális hatóságok, valamint a magasabb szintű érdekelt felek megszólítására. |
| --- | --- |

—

bizonyított képesség a tagállamok, a nemzeti és regionális hatóságok, valamint a magasabb szintű érdekelt felek megszólítására.

A pályázóval szemben támasztott követelmények (jelentkezési feltételek)

A kiválasztási szakaszban az a pályázó vehet részt, aki a jelentkezési határidőig megfelel a következő formai követelményeknek:

| — | Állampolgárság: a pályázó az Európai Unió valamely tagállamának állampolgára. |
| --- | --- |

—

Állampolgárság: a pályázó az Európai Unió valamely tagállamának állampolgára.

| — | Felsőoktatásban szerzett oklevél vagy diploma: a pályázó






  — | oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, |
| --- | --- | --- |

—

Felsőoktatásban szerzett oklevél vagy diploma: a pályázó

—

oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik,

| — | vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele). |
| --- | --- |

—

vagy oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele).

| — | Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal rendelkezik. Az említett szakmai tapasztalatból legalább öt évet magas szintű tanácsadói munkakörben szerzett (1). |
| --- | --- |

—

Szakmai tapasztalat: a pályázó legalább 15 éves, a fenti végzettség megszerzését követően szerzett, annak megfelelő szakmai tapasztalattal rendelkezik. Az említett szakmai tapasztalatból legalább öt évet magas szintű tanácsadói munkakörben szerzett (1).

| — | Nyelvismeret: a pályázó az Európai Unió egyik hivatalos nyelvét (2) magas szinten, egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik. |
| --- | --- |

—

Nyelvismeret: a pályázó az Európai Unió egyik hivatalos nyelvét (2) magas szinten, egy további hivatalos nyelvét pedig kielégítő szinten ismeri. A kiválasztási bizottság az interjú(k) során ellenőrzi, hogy a pályázók eleget tesznek-e a másik hivatalos uniós nyelv kielégítő szintű ismeretére vonatkozó követelménynek. E célból az interjú (egy része) esetlegesen ezen a másik nyelven zajlik.

| — | Korhatár: a pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat (3) 52. cikkének a) pontját). |
| --- | --- |

—

Korhatár: a pályázó nem töltötte még be a rendes nyugdíjkorhatárt, amely az Európai Unió tisztviselői esetében azon hónap utolsó napja, amely során az érintett a 66. életévét betölti (lásd a személyzeti szabályzat (3) 52. cikkének a) pontját).

Ezen túlmenően a pályázó a katonai szolgálatra vonatkozó jogszabályokban előírt kötelezettségeinek maradéktalanul eleget tett, a feladatainak ellátásához szükséges erkölcsi követelményeknek megfelel és fizikailag alkalmas feladatai ellátására.

Kiválasztás és kinevezés

Az igazgatót az Európai Bizottság választja és nevezi ki saját kiválasztási és felvételi eljárásai szerint (lásd még a felsővezetők alkalmazási politikájára vonatkozó összefoglaló dokumentumot: Compilation Document on Senior Officials Policy (4)).

A kiválasztási eljárás keretében az Európai Bizottság előválogató bizottságot hoz létre. Ez a bizottság megvizsgálja a benyújtott pályázatokat, elvégzi a pályázati feltételek teljesülésének előzetes ellenőrzését, és kiválasztja a fentiekben ismertetett kiválasztási kritériumoknak leginkább megfelelő pályázókat. E pályázók az előválogató bizottsággal folytatandó interjúra kaphatnak meghívást.

Az interjúkat követően az előválogató bizottság kialakítja a véleményét, és javaslatot tesz azon pályázók listájára, akik további interjúkon vehetnek részt az európai kinevezési tanácsadó bizottsággal. A kinevezési tanácsadó bizottság az előválogató bizottság véleményét figyelembe véve határoz arról, hogy erre az interjúra mely pályázók kapnak meghívást.

A kinevezési tanácsadó bizottsággal folytatandó interjúra meghívott pályázók külső személyzeti felvételi tanácsadók által szervezett egész napos vezetői értékelőközpontban (assessment centre) vesznek részt, kivéve, ha a kinevezési tanácsadó bizottsággal folytatott interjú időpontját megelőző két évben az Európai Bizottság Humánerőforrásügyi és Biztonsági Főigazgatósága kérésére szervezett értékelési központon keresztül már értékelték őket egy, a jelenlegi pályázatban kiírt álláshellyel megegyező szintű álláshelyre vonatkozóan. Az interjú és az értékelőközpontról készült jelentés eredményei alapján a kinevezési tanácsadó bizottság összeállítja azon előválogatott jelöltek listáját, akik a megítélése szerint alkalmasak a főtanácsadói munkakör betöltésére.

A kinevezési tanácsadó bizottság által kiválasztott pályázókat ezután a mobilitás- és közlekedéspolitikáért felelős biztos hallgatja meg (5).

Az interjúkat követően az Európai Bizottság döntést hoz a kinevezésről.

Gyakorlati okokból, valamint a kiválasztási eljárásnak a pályázók és az intézmény érdekében történő mielőbbi lezárása érdekében a kiválasztási eljárás kizárólag angol és/vagy francia nyelven (6) zajlik.

Esélyegyenlőség

Az Európai Unió esélyegyenlőségi és megkülönböztetéstől mentes politikát alkalmaz, összhangban a személyzeti szabályzat (7) 1d. cikkével. A vezető beosztásban lévő nők alacsony számára való tekintettel a Bizottság különösen örömmel fogadja a nők jelentkezését.

Foglalkoztatási feltételek

A javadalmazás és az alkalmazási feltételek tekintetében a személyzeti szabályzat (8) rendelkezései az irányadók.

A sikeres pályázót AD 14-es besorolási fokozatú tisztviselőként alkalmazzák. Szakmai tapasztalatának hosszától függően a besorolási fokozaton belül az 1. vagy a 2. fizetési fokozatba sorolják be.

Felhívjuk a pályázók figyelmét, hogy a személyzeti szabályzat értelmében valamennyi újonnan felvett munkatárs kilenc hónapos próbaidő letöltésére köteles.

A munkavégzés helye Brüsszel.

Függetlenség és érdekeltségi nyilatkozat

Hivatalba lépése előtt a főtanácsadónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi jelentkezési feltételnek („A pályázóval szemben támasztott követelmények”), különös tekintettel a megkövetelt oklevélre és szakmai tapasztalatra, valamint a nyelvismeretre. Azt a pályázót, aki valamelyik jelentkezési feltételnek nem felel meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon, és kövesse az eljárás egyes szakaszaira vonatkozó utasításokat:

https://ec.europa.eu/dgs/human-resources/seniormanagementvacancies/

Mindenképpen rendelkeznie kell érvényes e-mail-címmel. Ennek segítségével azonosítjuk regisztrációját, és ezen tartjuk Önnel a kapcsolatot az eljárás különböző szakaszai során. Ebből következően e-mail-címének esetleges későbbi változásairól értesítenie kell majd az Európai Bizottságot.

A pályázónak a jelentkezés részeként önéletrajzát PDF formátumban fel kell töltenie, továbbá (legfeljebb 8 000 karakter terjedelemben) online motivációs levelet kell írnia. Önéletrajzát és motivációs levelét az Európai Unió bármely hivatalos nyelvén benyújthatja.

Az internetes regisztráció befejeztével a pályázó elektronikus levélben visszaigazolást kap jelentkezésének regisztrálásáról. Amennyiben nem kap visszaigazoló e-mailt, ez azt jelenti, hogy jelentkezését nem regisztráltuk!

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben további információra van szüksége, illetve technikai problémával szembesül, kérjük, jelezze a következő e-mail-címen: HR-MANAGEMENT-ONLINE@ec.europa.eu

Határidő

A jelentkezés határideje 2019. november 4., brüsszeli idő szerint déli 12 óra, amely időpontot követően regisztrációra már nincs lehetőség.

Az elektronikus regisztráció határidőn belüli elvégzéséért a pályázót terheli a felelősség. Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Késedelmes regisztrációt nem fogadunk el.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem a nevükben eljáró más személyek nem léphetnek közvetlenül vagy közvetve kapcsolatba. Minden megkeresést a megfelelő bizottság titkárságának kell címezni.

A személyes adatok védelme

A Bizottság gondoskodik arról, hogy a pályázók személyes adatait az (EU) 2018/1725 európai parlamenti és tanácsi rendeletnek megfelelően kezeljék. Ez különösen az ilyen adatok bizalmas kezelésére és biztonságára vonatkozik (9)..

---

(1)  Önéletrajzukban a pályázók a magas szintű tanácsadói munkakörben töltött évekre vonatkozóan egyértelműen közöljék a következőket: 1. a betöltött beosztások megnevezése és az ezekhez tartozó munkakör; 2. a hierarchiában alattuk és felettük lévő szintek száma; valamint 3. a velük azonos beosztásban lévő munkatársak száma.

(2)  http://eur-lex.europa.eu/legal-content/HU/TXT/PDF/?uri=CELEX:01958R0001-20130701&qid=1408533709461&from=HU

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_hu.pdf

(5)  Kivéve, ha a Bizottság érintett tagja ezt a feladatot a 2007. december 5-i PV (2007) 1811 bizottsági határozattal összhangban a Bizottság egy másik tagjára ruházza át.

(6)  A kiválasztási bizottság biztosítja, hogy az e nyelveket anyanyelvként beszélők ne élvezhessenek indokolatlan előnyt.

(7)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(8)  http://eur-lex.europa.eu/legal-content/HU/TXT/PDF/?uri=CELEX:01962R0031-20140701&from=HU

(9)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---